CCA

Olivia i GDPR
2025-03-28 10:00 - 12:00 UTC | Hrvatska gospodarska komora, Rooseveltov trg 2, Zagreb, Grad Zagreb, 1000, Croatia (Local Name: Hrvatska)
U suradnji Parser compliance d.o.o., Hrvatske udruge za usklađenost poslovanja, Udruge korporativnih pravnika i HGK.

Pozivamo sve članove da nam se pridruže na interaktivnoj edukaciji na kojoj će predavačica Marija Bošković Batarelo predstaviti novi web alat Olivia. Ovaj besplatan alat razvijen je krajem 2024. godine od strane Agencije za zaštitu osobnih podataka u okviru ARC 2 EU projekta te je namijenjen poduzetnicima za usklađivanje s Općom uredbom o zaštiti podataka (GDPR).

Predavačica je, kao idejni začetnik projekta i vanjska suradnica Agencije za zaštitu osobnih podataka, radila godinu dana na ovom EU projektu, stoga će objasniti polaznicima kako riješiti kvizove i dobiti potvrde znanja, generirati interne akte, ugovore i analize, izračunati rizik povrede osobnih podataka, sve uz pomoć web alata Olivia.

Marija Bošković Batarelo je pravnica koja obavlja usluge edukacije i GDPR savjetovanja te poslove službenika za zaštitu podataka. Uz Pravni fakultet Sveučilišta u Zagrebu i položen pravosudni ispit završila je LL.M. program Pravo i tehnologija na Tilburg University u Nizozemskoj. Osnivačica je i direktorica Parser compliance d.o.o., mentorica za AI start-up poduzetnike u Bird inkubatoru, članica ICC Komisije za digitalnu ekonomiju, voditeljica Odbora za usklađenost Međunarodne mreže poslovnih žena, članica Upravnog odbora Udruge korporativnih pravnika te jedna od osnivača i dopredsjednica Hrvatske udruge za usklađenost poslovanja.

Molimo polaznike edukacije da ponesu svoje laptope, ali to nije obavezno. Moguće je sudjelovanje i bez laptopa. Edukacija je besplatna za sve članove Hrvatske udruge za usklađenost poslovanja, Udruge korporativnih pravnika i Udruženja pravnika članica HGK.

Molimo prijave putem linka. Broj mjesta je ograničen.
